जैसी दृष्टि होगी वैसी ही सृष्टि
जीवन में धर्म पुरूषार्थ पहले किया जाता है। काम पुरूषार्थ इसके बाद आता है। मनुष्य को जन्म से ही सुरक्षा कवच के रूप में धर्म को अंगीकार करना चाहिए। आज के समय जीवनोपयोगी धर्म की आवश्यकता है। जैसी दृष्टि होती है वैसी ही सृष्टि का निर्माण होता है। यह बात उपाध्याय निर्भय सागर महाराज ने दिगंबर जैन धर्मशाला में प्रवचनों के दौरान कही। उन्होंने आगे कहा कि मनुष्य की सोच अच्छी होना चाहिए। शुुद्ध विचार ही जीवन को श्रेष्ठ बनाते हैं। प्रातः काल उठते ही मनुष्य को अपने सौभाग्य की सराहना करनी चाहिए। मनुष्य को दो हाथ मिले हैं। इसलिए वह काम पुरूषार्थ कर सकता है। जो समाज और देश हित में वह पुरूषार्थ कर सकता है। आज का मनुष्य काम वासना मैं अपने बहुमूल्य जीवन को व्यर्थ में खो रहा है। मनुष्य ग्रह, राशि और तंत्र मंत्र आदि के चक्कर मे धर्म से दूर होकर अधर्म की ओर आकर्षित हो जाता है।
जबकि राशि से नहीं उद्देश्य की पवित्रता से कार्य सिद्धि होती है। राम-रावण, पाप-पुण्य, कृष्ण और कंस की राशि एक है। लेकिन उद्देश्य सर्वथा अलग है। आत्मा की प्राप्ति के लिए सहज, सरल, विनम्र, बिना छल-कपट के रहना आवश्यक है।
hin_Deva hin_Deva hin_Deva